วิเคราะห์ความอ่อนไหวต่อสงครามรัสเซีย-ยูเครน
25 มีนาคม 2565

วิเคราะห์ความอ่อนไหวต่อสงครามรัสเซีย-ยูเครน
Stress test ของเราคาดการณ์ว่าจะมี upsides ที่ 1.4% ต่อ EPS ของตลาดในปี 2565 จากกลุ่มพลังงาน
เราทำการทดสอบความอ่อนไหวต่อสงครามรัสเซีย-ยูเครนจากประมาณการกำไรปี 2565 ของเราด้วยคาดการณ์ราคาน้ำมันดิบดูไบใหม่ของเราที่ 95 ดอลลาร์สหรัฐฯ/บาร์เรล (เทียบกับสมมติฐานก่อนหน้าที่ 69 ดอลลาร์ฯ) การเติบโตของ GDP ที่ 2% และจำนวนนักท่องเที่ยวปีนี้ที่ 3 ล้านคน (เทียบกับสมมติฐานการเติบโตของ GDP ที่ 3.7% และจำนวนนักท่องเที่ยว 8.6 ล้านคนในปี 2565) กำไรรวมของเราจะเพิ่มขึ้น 1.4%
โดยได้รับแรงหนุนจากกลุ่มพลังงานเป็นหลัก ผลกระทบเชิงบวกต่อกลุ่มพลังงานส่วนหนึ่งมาจากการเพิ่มขึ้นของกำไรจากสต็อกน้ำมันที่เกิดขึ้นครั้งเดียวของหุ้นกลุ่มโรงกลั่นและราคาขายเฉลี่ยที่สูงขึ้นสำหรับธุรกิจสำรวจและผลิตปิโตรเลียม (E&P) เราคาดว่ากำไรของกลุ่มพลังงานในปี 2565 จะเพิ่มขึ้น 33% จากราคาน้ำมันที่สูงขึ้น 26 ดอลลาร์ฯ/บาร์เรล
หากไม่รวมกลุ่มพลังงาน เราเห็น downside ที่ 8.3% ต่อกำไรปี 2565 จากสงครามรัสเซีย-ยูเครน
หากไม่รวมกลุ่มพลังงาน คาด downside ที่ 8.3% ต่อกำไรปี 2565 เพราะผลกระทบเชิงบวกจากราคาขายที่สูงขึ้น (2.3%) หักล้างผลกระทบเชิงลบ (-10.6%)
ผู้ได้รับผลประโยชน์หลัก ได้แก่ กลุ่มพลังงาน เรือบรรทุกสินค้าเทกอง และโรงไฟฟ้าพลังงานหมุนเวียน
ราคาน้ำมันที่สูงขึ้นจะเป็นบวกต่อกลุ่มพลังงานจากกำไรจากสต็อกน้ำมันที่เกิดขึ้นครั้งเดียว เราคาดว่ากำไรปี 2565 ของ ESSO TOP SPRC IRPC PTTEP BCP และ PTT จะเพิ่มขึ้น 165% 137% 133% 81% 66% 48% และ 17% ตามลำดับ จากราคาน้ำมันดิบดูไบที่เพิ่มขึ้น 26 ดอลลาร์ฯ/บาร์เรล เป็น 95 ดอลลาร์ฯ/บาร์เรล สงครามระหว่างรัสเซีย-ยูเครนจะช่วยดันอัตราค่าระวางเรือแห้งเทกองจากความต้องการในการเติมสต็อกสินค้าโภคภัณฑ์และการหยุดชะงักของห่วงโซ่อุปทานหลังการคว่ำบาตรรัสเซีย ซึ่งเป็นผู้ส่งออกรายใหญ่ ดัชนี Baltic Supramax ที่เพิ่มขึ้น 5% คาดจะส่งผลให้กำไรในปี 2565 ของ PSL เพิ่มขึ้น 10%
นอกจากนี้ โรงไฟฟ้าพลังงานหมุนเวียนจะได้รับประโยชน์จากค่า Ft ที่เพิ่มขึ้น ประมาณการกำไรของ DEMCO GUNKUL EA TPCH SPCG และ SSP ในปี 2565 จะเพิ่มขึ้น 1-5% จากค่า Ft ที่จะถูกปรับขึ้น 0.13 บาท/หน่วย
KS #KSecurities #หุ้น #ลงทุน #INVESTMENT #Sensitivity #Russia #Ukraine
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp